Petrovačka kapetanija
<s>Petrovačka kapetanija je dio vojne organizacije Bosanskog pašaluka iz Osmanlijskog perioda istorije Bosne i Hercegovine, na području današnje općine Bosanski Petrovac.</s><s>Bila je jedna od većeg broja kapetanija raspoređenih na granici prema Austro-Ugarskoj carevini i Mletačkoj republici.</s><s>Svaka kapetanija imala je tačno određenu teritoriju i svoju vojsku.</s>

<s>Historija  
U 16. i 17. stoljeću nema većeg naselja na mjestu Bosanskog Petrovca.</s><s>U dokumentima se spominju nahija Bilaj i nahija  Vođenica.</s>

<s>Bosanski Petrovac kao novo naselje nastalo je kao rezultat urgentnih urbanih intervencija osmanske vlasti iza mira u Sremskim Karlovcima 1699. godine.</s><s>Posljedica ratova tog vremena je i novo izbjegličko pitanje koje se može nazvati i krizom.</s>

<s>Središnja i pokrajinska osmanska vlast najveću pažnju posvećivale su obnovi i ojačavanju postojećih fotifkacijskih objekata koji su stradali tokom navedenih ratova, podizanje nekih novih utvrđenja na za to važnim mjestima, osnivanja novih naselja u pograničnom pojasu, te na kraju upravnoj i vojnoj reorganizaciji.</s>

<s>Sva navedena zbivanja utjecala su na pojavu nekih novih naselja na zapadu današnje Bosne i Hercegovine: Kulen Vakuf, Havala,  Orašac, palanka Čovka, utvrđena kula Klišević,  fortifikacijski objekat u selu Prkosi, i kao najpoznatiji, današnji Bosanski Petrovac.</s>

<s>Kapetanija 
Petrovačka kapetanija osnovana je u periodu 1730-1753.</s><s>Kapetani u Petrovcu bili su Kulenovići iz roda Šinikčića.</s><s>Zahvatala je jedan dio kadiluka Novosel, dok je drugi dio pripadao ostrovičkoj kapetaniji.</s><s>U njoj su bili gradovi Petrovac i Bjelaj.</s><s>Prvi poznati dokument vezan za ovu kapetaniju je iz 1768 u kojem se govori da je kapetan Mehmed-beg, sin ostrovičkog kapetana Mahmut-bega, kasnije Mahmut-paše, brat ostrovičkog kapetana Muhamed-beka i dizdara od Havale Smail –bega.</s><s>U dokumentu iz 1787, Mehmed kapetan zamolio je bosanskog vezira da se smanji previsoko razrezani taksid za nahiju Bilaj, i njegovoj molbi je udovoljeno.</s><s>Za njegova vremana obnovljen je petrovački grad 1771. godine.</s>

<s>Drugi poznati kapetan je Ali-beg, Ali-kapetan.</s><s>Pogubio ga je Ali-Dželaludin-paša 1821. godine u Travniku.</s><s>Po narodnoj pjesmi on je Alaj-beg.</s>

<s>Naslijedio ga je brat Mustaj-beg (1821-1835).</s><s>Držao je kapetaniju u potpunm redu i miru do njenog ukidanja.</s><s>Tada se udružio sa ostrovačkim i krupskim kapetanom i bratom ključkog kapetana i postao vođa ustanka.</s><s>Poraženi su kod Lipnika, a njegova sudbina nije poznata.</s>

<s>Kapetanija imala je prihode od zadarske carine i splitske skele.</s>

<s>Reference</s>

<s>Vanjski linkovi 
 Zvanična stranica općine Bosanski Petrovac</s>

<s>Bosanski Petrovac
Bosna i Hercegovina u osmanlijsko doba</s>

